b"\n_START_ARTICLE_\nGeneraci\xc3\xb3\n_START_SECTION_\nSignificats\n_START_PARAGRAPH_\nEl sentit m\xc3\xa9s b\xc3\xa0sic de la paraula generaci\xc3\xb3 \xc3\xa9s el d'engendrar nous individus, els quals viuen en una mateix espai de temps. Tota la descend\xc3\xa8ncia d'una persona, o parella o grup, rep el nom de generaci\xc3\xb3. Aquests nous individus estan en un mateix nivell en l'arbre geneol\xc3\xb2gic de la fam\xc3\xadlia. Per exemple: els germans formen part d'una mateixa generaci\xc3\xb3._NEWLINE_Per extensi\xc3\xb3, socialment la paraula generaci\xc3\xb3 tamb\xc3\xa9 acaba significant un grup de poblaci\xc3\xb3, determinat per uns marges d'edat comuns i que han viscut un circumst\xc3\xa0ncies socials, culturals, pol\xc3\xadtiques i econ\xc3\xb2miques comunes en uns moments molt similars. Aquest conjunt de poblaci\xc3\xb3 posseeix uns elements psicol\xc3\xb2gics col\xc2\xb7lectius que li fan adoptar conductes determinades, o diferenciadores de les altres generacions o b\xc3\xa9 oposades._NEWLINE_Una generaci\xc3\xb3 comparteix en gran manera gustos, costums i una cultura similar. Durant el segle XX s'ha intentat dividir l'evoluci\xc3\xb3 sociol\xc3\xb2gica en generacions, com la perduda o la del baby-boom. Aquest concepte pot variar segons la zona, aix\xc3\xad, per exemple, les generacions franceses no coincideixen exactament amb les espanyoles per diferents esdeveniments hist\xc3\xb2rics que van marcar cada territori."